ddrg/super_eurlex huggingface dataset:
ΣΥΜΦΩΝΙΑ

υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Λετονίας σχετικά με την αναγνώριση του γεωγραφικού εντοπισμού της αφρικανικής πανώλης των χοίρων στο Βασίλειο της Ισπανίας

Α. Επιστολή της Λετονίας

Κύριε,

Λαμβάνω την τιμή να αναφερθώ στις συζητήσεις σχετικά με τις εμπορικές ρυθμίσεις όσον αφορά ορισμένα γεωργικά προϊόντα, που διεξήχθησαν στο πλαίσιο των διαπραγματεύσεων της συμφωνίας ελευθέρων συναλλαγών μεταξύ της Κοινότητας και της Λετονίας.

Στην παρούσα επιβεβαιώνω ότι η Λετονία δέχεται να αναγνωρίσει πως, με εξαίρεση τις επαρχίες Badajoz, Huelva, Σεβίλη και Κόρντοβα, δεν υφίσταται αφρικανική πανώλη των χοίρων στο Βασίλειο της Ισπανίας, υπό τις αυτές προϋποθέσεις όπως οι προβλεπόμενες στην απόφαση 89/21/ΕΟΚ του Συμβουλίου της 14ης Δεκεμβρίου 1988, και στις επόμενες αποφάσεις της Επιτροπής.

Η Λετονία δέχεται την παρέκκλιση αυτή με την επιφύλαξη όλων των υπόλοιπων απαιτήσεων που προβλέπει η λετονίκή νομοθεσία για κτηνιατρικά θέματα.

Θα σας ήμουν ευγνώμων αν επιβεβαιώνατε τη συμφωνία της Κοινότητας προς το περιεχόμενο της παρούσας επιστολής.

Με εξαιρετική εκτίμηση,

Για την κυβέρνηση

της Δημοκρατίας της Λετονίας

Β. Επιστολή της Κοινότητας

Κύριε,

Λαμβάνω την τιμή να σας γνωρίσω τη λήψη σημερινής επιστολής σας, η οποία έχει ως εξής:

«Λαμβάνω την τιμή να αναφερθώ στις συζητήσεις σχετικά με τις εμπορικές ρυθμίσεις όσον αφορά ορισμένα γεωργικά προϊόντα, που διεξήχθησαν στο πλαίσιο των διαπραγματεύσεων της συμφωνίας ελευθέρων συναλλαγών μεταξύ της Κοινότητας και της Λετονίας.

Στην παρούσα επιβεβαιώνω ότι η Λετονία δέχεται να αναγνωρίσει πως, με εξαίρεση τις επαρχίες Badajoz, Huelva, Σεβίλη και Κόρντοβα, δεν υφίσταται αφρικανική πανώλη των χοίρων στο Βασίλειο της Ισπανίας, υπό τις αυτές προϋποθέσεις όπως οι προβλεπόμενες στην απόφαση 89/21/ΕΟΚ του Συμβουλίου της 14ης Δεκεμβρίου 1988, και στις επόμενες αποφάσεις της Επιτροπής.

Η Λετονία δέχεται την παρέκκλιση αυτή με την επιφύλαξη όλων των υπόλοιπων απαιτήσεων που προβλέπει η λετονική νομοθεσία για κτηνιατρικά θέματα.

Θα σας ήμουν ευγνώμων αν επιβεβαιώνατε τη συμφωνία της Κοινότητας προς το περιεχόμενο της παρούσας επιστολής.».

Έχω την τιμή να επιβεβαιώσω ότι η Κοινότητα συμφωνεί με το περιεχόμενο της επιστολής σας.

Με εξαιρετική εκτίμηση,

Εξ ονόματος του Συμβουλίου

της Ευρωπαϊκής Ένωσης
ΠΡΩΤΟΚΟΛΛΟ για την εξακολούθηση της ισχύος του διακανονισμού που αναφέρεται στο διεθνές εμπόριο κλωστοϋφαντουργικών

ΤΑ ΜΕΡΗ του διακανονισμού που αναφέρεται στο διεθνές εμπόριο κλωστοϋφαντουργικών (ο οποίος εφεξής αποκαλείται "διακανονισμός" ή "ΣΠΙ"),

ΕΝΕΡΓΩΝΤΑΣ σύμφωνα με το άρθρο 10 παράγραφος 5 του διακανονισμού,

ΔΙΑΒΕΒΑΙΩΝΟΝΤΑΣ εκ νέου ότι διατηρούνται οι διατάξεις του διακανονισμού που αφορούν την αρμοδιότητα της επιτροπής κλωστοϋφαντουργικών και του οργανισμού επίβλεψης των κλωστοϋφαντουργικών, και

ΣΕ ΣΥΜΜΟΡΦΩΣΗ με την απόφαση της επιτροπής κλωστοϋφαντουργικών, που ελήφθη στις 9 Δεκεμβρίου 1993,

ΣΥΜΦΩΝΗΣΑΝ ΤΑ ΕΞΗΣ:

1. Ο διακανονισμός, συμπεριλαμβανομένων των συμπερασμάτων της επιτροπής κλωστοϋφαντουργικών, που εγκρίθηκαν στις 31 Ιουλίου 1986, όπως τροποποιήθηκε από το πρωτόκολλο του 1989 για την τροποποίηση του πρωτοκόλλου του 1986 περί παρατάσεως του διακανονισμού που αναφέρεται στο διεθνές εμπόριο κλωστοϋφαντουργικών, θα εξακολουθήσει να ισχύει για μια νέα περίοδο δώδεκα μηνών, μέχρι τις 31 Δεκεμβρίου 1994.

2. Το παρόν πρωτόκολλο θα κατατεθεί στο γενικό διευθυντή των συμβαλλομένων μερών της Γενικής Συμφωνίας Δασμών και Εμπορίου. Θα είναι ανοικτό για αποδοχή, με υπογραφή ή με άλλο τρόπο, από τα μέρη του διακανονισμού, από τις άλλες κυβερνήσεις που αποδέχονται το διακανονισμό ή προσχωρούν σε αυτόν σύμφωνα με τις διατάξεις του άρθρου 13, και από την Ευρωπαϊκή Κοινότητα.

3. Το παρόν πρωτόκολλο θα αρχίσει να ισχύει από την 1η Ιανουαρίου 1994 για τα μέρη που θα το έχουν αποδεχθεί κατά την ημερομηνία αυτή και, για κάθε μέρος που θα το αποδεχθεί σε μεταγενέστερη ημερομηνία, θα αρχίσει να ισχύει κατά την ημερομηνία της αποδοχής αυτής. Θα εφαρμόζεται προσωρινά, αφού ληφθούν υπόψη οι συνταγματικές τους διαδικασίες ή/και νομοθετικές τους διαδικασίες κύρωσης, από την 1η Ιανουαρίου 1994, από τα μέρη που θα το έχουν υπογράψει υπό την επιφύλαξη της ολοκλήρωσης των συνταγματικών διαδικασιών, ή που θα έχουν κοινοποιήσει στον θεματοφύλακα την πρόθεσή τους να το εφαρμόσουν προσωρινά κατά την ημερομηνία αυτή, και από τα άλλα μέρη από την ημερομηνία κατά την οποία θα το έχουν υπογράψει ή θα έχουν κοινοποιήσει ότι θα το εφαρμόσουν προσωρινά.

ΕΓΙΝΕ στη Γενεύη, στις εννέα Δεκεμβρίου χίλια εννιακόσια ενενήντα τρία, σε ένα αντίγραφο, στην αγγλική, γαλλική και ισπανική γλώσσα- και τα τρία κείμενα είναι εξίσου αυθεντικά.
21994A1223(24)

Πολυμερείς διαπραγματεύσεις του Γύρου της Ουρουγουάης (1986-1994) - Παράρτημα 4 - Συμφωνία σχετικά με το βόειο κρέας - Παράρτημα 1 - Σχέδιο ανταλλαγής επιστολών μεταξύ της Ουρουγουάης και της Ευρωπαϊκής Κοινότητας (ΠΟΕ) ανεπίσημη μετάφραση



Επίσημη Εφημερίδα αριθ. L 336 της 23/12/1994 σ. 0308 - 0308

Φινλανδική ειδική έκδοση: Κεφάλαιο 11 τόμος 38 σ. 0310

Σουηδική ειδική έκδοση: Κεφάλαιο 11 τόμος 38 σ. 0310
ΕΓΚΕΚΡΙΜΕΝΑ ΠΡΑΚΤΙΚΑ

Διαπραγματεύσεις στο πλαίσιο του άρθρου XXVIII παράγραφος 4 της ΓΣΔΕ όσον αφορά τον πίνακα LXXX - Ευρωπαϊκές Κοινότητες

Κατά τις διαπραγματεύσεις οι οποίες διεξήχθησαν στο πλαίσιο του άρθρου XXVIII παράγραφος 4 της ΓΣΔΕ, οι αντιπροσωπείες της Επιτροπής των Ευρωπαϊκών Κοινοτήτων και της Βραζιλίας κατέληξαν σε συμφωνία, όπως αναφέρεται στο παράρτημα.

Οι αντιπροσωπείες της Επιτροπής των Ευρωπαϊκών Κοινοτήτων και της Βραζιλίας πρόκειται να υποβάλουν αυτή τη συμφωνία για έγκριση στις οικείες αρχές τους.

Για την αντιπροσωπεία της Επιτροπής των Ευρωπαϊκών Κοινοτήτων

Για την αντιπροσωπεία της Βραζιλίας

ΠΑΡΑΡΤΗΜΑ Α

Προς το Γενικό Διευθυντή

ΓΣΔΕ

Γενεύη

ΔΙΑΠΡΑΓΜΑΤΕΥΣΕΙΣ ΟΣΟΝ ΑΦΟΡΑ ΤΟΝ ΠΙΝΑΚΑ LXXX - ΕΥΡΩΠΑΪΚΕΣ ΚΟΙΝΟΤΗΤΕΣ

Οι αντιπροσωπείες της Επιτροπής των Ευρωπαϊκών Κοινοτήτων και της Βραζιλίας έχουν ολοκληρώσει τις διαπραγματεύσεις τους κατά το άρθρο XXVIII για την τροποποίηση ή την ανάκληση παραχωρήσεων οι οποίες προβλέπονται στον πίνακα LXXX - Ευρωπαϊκές Κοινότητες, όπως εκτίθεται στη συνημμένη έκθεση.

Για την αντιπροσωπεία της Επιτροπής των Ευρωπαϊκών Κοινοτήτων

Για την αντιπροσωπεία της Βραζιλίας

ΠΑΡΑΡΤΗΜΑ Β

Αποτελέσματα των διαπραγματεύσεων κατά το άρθρο XXVIII για την τροποποίηση ή την ανάκληση παραχωρήσεων στον πίνακα των Ευρωπαϊκών Κοινοτήτων σύμφωνα με τις αρχικές διαπραγματεύσεις με τη Βραζιλία

ΑΛΛΑΓΕΣ ΣΤΟΝ ΠΙΝΑΚΑ LXXX - ΕΥΡΩΠΑΪΚΕΣ ΚΟΙΝΟΤΗΤΕΣ

Α. Παραχωρήσεις που πρέπει να ανακληθούν

>ΘΕΣΗ ΠΗΝΑΚΑ>

Β. Παγιοποιημένοι δασμοί που πρέπει να αυξηθούν

>ΘΕΣΗ ΠΗΝΑΚΑ>

Γ. Μείωση δασμών παγιοποιημένων στους υφιστάμενους πίνακες

>ΘΕΣΗ ΠΗΝΑΚΑ>

Δ. Νέες παραχωρήσεις

>ΘΕΣΗ ΠΗΝΑΚΑ>
ΠΡΩΤΟΚΟΛΛΟ 16 σχετικά με μέτρα στον τομέα των κοινωνικών ασφαλίσεων που συνδέονται με τις μεταβατικές περιόδους για την ελεύθερη κυκλοφορία των προσώπων (Ελβετία και Λιχτενστάιν)

Άρθρο 1

Για την εφαρμογή του παρόντος πρωτοκόλλου και του κανονισμού (ΕΟΚ) αριθ. 1408/71, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας (ΕΕ αριθ. L 149 της 5.7.1971, σ. 416), ως «εποχιακός εργαζόμενος» νοείται, όσον αφορά την Ελβετία και το Λιχτενστάιν, κάθε εργαζόμενος ο οποίος είναι υπήκοος ενός κράτους μέλους της ΕΚ ή ενός άλλου κράτους της ΕΖΕΣ και ο οποίος είναι κάτοχος εποχιακής άδειας κατά την έννοια της εθνικής νομοθεσίας της Ελβετίας και του Λιχτενστάιν, αντίστοιχα, για μέγιστη περίοδο 9 μηνών.

Άρθρο 2

Κατά τη διάρκεια ισχύος της άδειας, ο εποχιακός εργαζόμενος δικαιούται παροχές ανεργίας σύμφωνα με την ελβετική νομοθεσία και τη νομοθεσία του Λιχτενστάιν, αντίστοιχα, υπό τους ίδιους όρους όπως ένας υπήκοος της Ελβετίας και του Λιχτενστάιν, αντίστοιχα, και σύμφωνα με τις διατάξεις του κανονισμού (ΕΟΚ) αριθ. 1408/71.

Άρθρο 3

Μέρος των εισφορών ανεργίας που καταβάλλονται από τους εποχιακούς εργαζόμενους αποδίδεται από την Ελβετία και το Λιχτενστάιν, αντίστοιχα, στα κράτη κατοικίας των εργαζομένων αυτών, σύμφωνα με την εξής διαδικασία:

α) Για κάθε κράτος, το συνολικό ποσό εισφορών καθορίζεται σύμφωνα με τον αριθμό εποχιακών εργαζομένων οι οποίοι είναι υπήκοοι του κράτους αυτού και βρίσκονται στην Ελβετία και το Λιχτενστάιν, αντίστοιχα, κατά τα τέλη Αυγούστου, τη μέση διάρκεια της εποχής, τις αμοιβές και τα ποσοστά εισφοράς στην ασφάλιση ανεργίας της Ελβετίας και του Λιχτενστάιν, αντίστοιχα (συνεισφορές του εργοδότη και του εργαζόμενου).

β) Το ποσό που αποδίδεται σε κάθε κράτος αντιστοιχεί στο 50 % του συνολικού ποσού των εισφορών, που υπολογίζεται σύμφωνα με το εδάφιο α).

γ) Η απόδοση γίνεται μόνο όταν ο συνολικός αριθμός των εποχιακών εργαζόμενων που κατοικούν στο εν λόγω κράτος υπερβαίνει, κατά τη διάρκεια της περιόδου υπολογισμού, τους 500 όσον αφορά την Ελβετία ή τους 50 όσον αφορά το Λιχτενστάιν.

Άρθρο 4

Οι διατάξεις σχετικά με την απόδοση εισφορών ανεργίας που περιέχονται στις συμβάσεις σχετικά με την ασφάλιση ανεργίας που έχει συνάψει η Ελβετία με τη Γαλλία (σύμβαση της 14ης Δεκεμβρίου 1978), την Ιταλία (σύμβαση της 12ης Δεκεμβρίου 1978), την Ομοσπονδιακή Δημοκρατία της Γερμανίας (σύμβαση της 17ης Νοεμβρίου 1982), την Αυστρία (σύμβαση της 14ης Δεκεμβρίου 1978) και το Πριγκηπάτο του Λιχτενστάιν (σύμβαση της 15ης Ιανουαρίου 1979), συνεχίζουν να εφαρμόζονται κατά τη διάρκεια των μεταβατικών περιόδων.

Άρθρο 5

Το παρόν πρωτόκολλο ισχύει μόνο για τις μεταβατικές περιόδους που καθορίζονται στο πρωτόκολλο 15.
ΠΡΩΤΟΚΟΛΛΟ 36

για το καταστατικό της Μικτής Κοινοβουλευτικής Επιτροπής του ΕΟΧ

Άρθρο 1

Η Μικτή Κοινοβουλευτική Επιτροπή του ΕΟΧ που συνιστάται με το άρθρο 95 της συμφωνίας, συγκροτείται και λειτουργεί σύμφωνα με τις διατάξεις της συμφωνίας και του παρόντος καταστατικού.

Άρθρο 2

Η Μικτή Κοινοβουλευτική Επιτροπή του ΕΟΧ αποτελείται από εξήντα έξι μέλη.

Τα μέλη της Μικτής Κοινοβουλευτικής Επιτροπής διορίζονται σε ίσο αριθμό από το Ευρωπαϊκό Κοινοβούλιο και από τα Κοινοβούλια των κρατών της ΕΖΕΣ, αντίστοιχα.

Άρθρο 3

Η Μικτή Κοινοβουλευτική Επιτροπή του ΕΟΧ εκλέγει τον Πρόεδρο και τον Αντιπρόεδρο μεταξύ των μελών της. Το αξίωμα του Προέδρου της Μικτής Κοινοβουλευτικής Επιτροπής ασκείται εναλλάξ, για χρονικό διάστημα ενός έτους, από ένα μέλος διοριζόμενο από το Ευρωπαϊκό Κοινοβούλιο και από ένα μέλος διοριζόμενο από το Κοινοβούλιο ενός κράτους της ΕΖΕΣ.

Η Μικτή Κοινοβουλευτική Επιτροπή συγκροτεί το γραφείο της.

Άρθρο 4

Η Μικτή Κοινοβουλευτική Επιτροπή του ΕΟΧ συνέρχεται σε τακτική σύνοδο δύο φορές το χρόνο, στην Κοινότητα και σε ένα κράτος της ΕΖΕΣ, εναλλάξ. Η Μικτή Κοινοβουλευτική Επιτροπή αποφασίζει σε κάθε σύνοδο σχετικά με τον τόπο συγκλήσεως της επομένης συνόδου. Έκτακτες σύνοδοι μπορούν να πραγματοποιούνται όταν η Μικτή Κοινοβουλευτική Επιτροπή ή το γραφείο της αποφασίσει σχετικά, σύμφωνα με τον κανονισμό λειτουργίας της Μικτής Κοινοβουλευτικής Επιτροπής.

Άρθρο 5

Η Μικτή Κοινοβουλευτική Επιτροπή του ΕΟΧ εγκρίνει τον κανονισμό λειτουργίας της με πλειοψηφία των δύο τρίτων των μελών της.

Άρθρο 6

Τα έξοδα συμμετοχής ενός μέλους στη Μικτή Κοινοβουλευτική Επιτροπή του ΕΟΧ βαρύνουν το Κοινοβούλιο το οποίο το όρισε.
ΠΡΩΤΟΚΟΛΛΟ 43

σχετικά με τη συμφωνία μεταξύ της ΕΟΚ και της Δημοκρατίας της Αυστρίας για τις οδικές και σιδηροδρομικές εμπορευματικές διαμετακομιστικές μεταφορές

Τα συμβαλλόμενα μέρη σημειώνουν ότι, συγχρόνως με την παρούσα συμφωνία, υπεγράφη διμερής συμφωνία μεταξύ της Ευρωπαϊκής Οικονομικής Κοινότητας και της Αυστρίας για τις οδικές και σιδηροδρομικές εμπορευματικές διαμετακομιστικές μεταφορές.

Οι διατάξεις της διμερούς συμφωνίας υπερισχύουν των διατάξεων της παρούσας συμφωνίας, στο μέτρο που αυτές καλύπτουν το αυτό αντικείμενο και όπως διευκρινίζεται στην παρούσα συμφωνία.

Έξι μήνες πριν από τη λήξη της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας για την οδική και σιδηροδρομική διαμετακόμιση εμπορευμάτων, θα επανεξετασθεί από κοινού η κατάσταση του τομέα των οδικών μεταφορών.
ΠΡΩΤΟΚΟΛΛΟ 33

σχετικά με τις διαιτητικές διαδικασίες

1. Εάν μια διαφορά υποβληθεί σε διαιτησία, ορίζονται τρεις διαιτητές, εκτός εάν τα μέρη της διαφοράς αποφασίσουν διαφορετικά.

2. Καθένα από τα δύο μέρη της διαφοράς διορίζει, εντός τριάντα ημερών, από ένα διαιτητή.

3. Οι διαιτητές που ορίζονται με αυτόν τον τρόπο, διορίζουν, κοινή συναινέσει, έναν επιδιαιτητή, ο οποίος πρέπει να είναι υπήκοος συμβαλλόμενου μέρους άλλου από εκείνα των διορισθέντων διαιτητών. Εάν οι διαιτητές δεν μπορέσουν να συμφωνήσουν εντός δύο μηνών από τον διορισμό τους, ο επιδιαιτητής επιλέγεται από αυτούς από κατάλογο επτά προσώπων, τον οποίο συντάσσει η Μικτή Επιτροπή του ΕΟΧ. Η Μικτή Επιτροπή καταρτίζει και αναθεωρεί τον ανωτέρω κατάλογο, σύμφωνα με τον κανονισμό λειτουργίας της.

4. Το διαιτητικό δικαστήριο, εκτός εάν τα συμβαλλόμενα μέρη αποφασίσουν διαφορετικά, θεσπίζει τον κανονισμό λειτουργίας του. Αποφασίζει κατά πλειοψηφία.
ΣΥΜΦΩΝΙΑ

υπό μορφή ανταλλαγής επιστολών μεταξύ της ευρωπαϊκής Κοινότητας και της Βουλγαρίας σχετικά με ορισμένες διατάξεις που ισχύουν για τους χοίρους και τα πουλερικά

Α. Επιστολή της Κοινότητας

Κύριε,

Έχω την τιμή να αναφερθώ στις συζητήσεις που διεξήχθησαν μεταξύ της Ευρωπαϊκής Κοινότητας και της Βουλγαρίας στο πλαίσιο των διαπραγματεύσεων για την ευρωπαϊκή συμφωνία, σχετικά με τους εμπορικούς διακανονισμούς που θα ισχύουν για ορισμένα γεωργικά προϊόντα.

Με την παρούσα επιστολή σας επιβεβαιώνω ότι πριν εφαρμοσθούν οι συμπληρωματικές εισφορές στους τομείς των χοίρων κρέατος και πουλερικών στα προϊόντα που αναφέρονται στα παραρτήματα XIα και XIIIα της ευρωπαϊκής συμφωνίας, καταγωγής Βουλγαρίας, η Κοινότητα θα ενημερώσει τις βουλγαρικές αρχές. Τα μέρη προβαίνουν σε διαβουλεύσεις εντός πέντε εργάσιμων ημερών προκειμένου να ανταλλάξουν κάθε χρήσιμη πληροφορία που θα επιτρέψουν στην Κοινότητα να λάβει θέση για την αναγκαιότητα παρόμοιων μέτρων.

Θα σας ήμουν ευγνώμων αν μου επιβεβαιώνατε ότι η κυβέρνησή σας συμφωνεί με τα προαναφερθέντα.

Με τιμή,

Εξ ονόματος της Κοινότητας

Β. Επιστολή της Βουλγαρίας

Κύριε,

Έχω την τιμή να επιβεβαιώσω τη λήψη της επιστολής σας με σημερινή ημερομηνία, η οποία έχει ως ακολούθως:

«Κύριε,

Έχω την τιμή να αναφερθώ στις συζητήσεις που διεξήχθησαν μεταξύ της Ευρωπαϊκής Κοινότητας και της Βουλγαρίας στο πλαίσιο των διαπραγματεύσεων για την ευρωπαϊκή συμφωνία, σχετικά με τους εμπορικούς διακανονισμούς που θα ισχύουν για ορισμένα γεωργικά προϊόντα.

Με την παρούσα επιστολή σας επιβεβαιώνω ότι πριν εφαρμοσθούν οι συμπληρωματικές εισφορές στους τομείς των χοίρων και πουλερικών στα προϊόντα που αναφέρονται στα παραρτήματα XIα και XIIIa της ευρωπαϊκής συμφωνίας, καταγωγής Βουλγαρίας, η Κοινότητα θα ενημερώσει τις βουλγαρικές αρχές. Τα μέρη προβαίνουν σε διαβουλεύσεις εντός πέντε εργάσιμων ημερών προκειμένου να ανταλλάξουν κάθε χρήσιμη πληροφορία που θα επιτρέψουν στην Κοινότητα να λάβει θέση για την αναγκαιότητα παρόμοιων μέτρων.

Θα σας ήμουν ευγνώμων αν μου επιβεβαιώνατε ότι η κυβέρνησή σας συμφωνεί με τα προαναφερθέντα.»

Έχω την τιμή να σας διαβεβαιώσω ότι η κυβέρνηση της Βουλγαρίας συμφωνεί με το περιεχόμενο της επιστολής αυτής.

Με τιμή,

Για την κυβέρνηση της Βουλγαρίας
21994A1223(21)

Πολυμερείς διαπραγματεύσεις του Γύρου της Ουρουγουάης (1986-1994) - Παράρτημα 4 - Συμφωνία σχετικά με τις δημόσιες αγορές (ΠΟΕ) ΠΟΕ



Επίσημη Εφημερίδα αριθ. L 336 της 23/12/1994 σ. 0273 - 0289

Φινλανδική ειδική έκδοση: Κεφάλαιο 11 τόμος 38 σ. 0275

Σουηδική ειδική έκδοση: Κεφάλαιο 11 τόμος 38 σ. 0275
ΣΥΜΦΩΝΙΑ υπό μορφή ανταλλαγής επιστολών μεταξύ της Ευρωπαϊκής Κοινότητας και της Ρουμανίας σχετικά με τη διαμετακόμιση

Α. Επιστολή της Κοινότητας

Κύριε,

Μεταξύ της Κοινότητας και της Ρουμανίας συμφωνήθηκαν τα ακόλουθα:

1. Τα μέρη απέχουν από τη λήψη κάθε μέτρου που θα μπορούσε να επηρεάσει αρνητικά την υφιστάμενη κατάσταση που απορρέει από την εφαρμογή διμερών συμφωνιών που έχουν συναφθεί μεταξύ των κρατών μελών της Κοινότητας και της Ρουμανίας, και ειδικότερα όσον αφορά τον αριθμό των αδειών, το βάρος και τις διαστάσεις των οχημάτων και τις σχετικές φορολογικές επιβαρύνσεις.

2. Η Κοινότητα και η Ρουμανία συμφωνούν ότι, στην περίπτωση που δεν ομαλοποιηθούν οι συνθήκες διέλευσης μέσω του εδάφους της πρώην Ομοσπονδιακής Σοσιαλιστικής Δημοκρατίας της Γιουγκοσλαβίας, θα εξετάσουν και, ενδεχομένως, θα συμφωνήσουν για τις τροποποιήσεις που χρειάζεται να επιφέρουν στις δεσμεύσεις που αναφέρονται στο σημείο 1, με σκοπό να διευκολυνθεί η κοινοτική διαμετακόμιση.

Μέχρι τη σύναψη της διμερούς συμφωνίας για τις μεταφορές μεταξύ της Κοινότητας και της Ρουμανίας, κάθε μεταβολή της κατάστασης προς την κατεύθυνση που αναφέρθηκε προηγουμένως, θα αποφασίζεται με κοινή συμφωνία.

Θα σας ήμουν ευγνώμων αν μου επιβεβαιώνατε ότι η κυβέρνησή σας συμφωνεί με τα προαναφερθέντα.

Με τιμή,

Εξ ονόματος της Κοινότητας

Β. Επιστολή της Ρουμανίας

Κύριε,

Έχω την τιμή να σας επιβεβαιώσω τη λήψη σημερινής επιστολής σας, η οποία έχει ως ακολούθως:

«Μεταξύ της Κοινότητας και της Ρουμανίας συμφωνήθηκαν τα ακόλουθα:

1. Τα μέρη απέχουν από τη λήψη κάθε μέτρου που θα μπορούσε να επηρεάσει αρνητικά την υφιστάμενη κατάσταση που απορρέει από την εφαρμογή διμερών συμφωνιών που έχουν συναφθεί μεταξύ των κρατών μελών της Κοινότητας και της Ρουμανίας, και ειδικότερα όσον αφορά τον αριθμό των αδειών, το βάρος και τις διαστάσεις των οχημάτων και τις σχετικές φορολογικές επιβαρύνσεις.

2. Η Κοινότητα και η Ρουμανία συμφωνούν ότι, στην περίπτωση που δεν ομαλοποιηθούν οι συνθήκες διέλευσης μέσω του εδάφους της πρώην Ομοσπονδιακής Σοσιαλιστικής Δημοκρατίας της Γιουγκοσλαβίας, θα εξετάσουν και, ενδεχομένως, θα συμφωνήσουν για τις τροποποιήσεις που χρειάζεται να επιφέρουν στις δεσμεύσεις που αναφέρονται στο σημείο 1, με σκοπό να διευκολυνθεί η κοινοτική διαμετακόμιση.

Μέχρι τη σύναψη της διμερούς συμφωνίας για τις μεταφορές μεταξύ της Κοινότητας και της Ρουμανίας, κάθε μεταβολή της κατάστασης προς την κατεύθυνση που αναφέρθηκε προηγουμένως, θα αποφασίζεται με κοινή συμφωνία.

Θα σας ήμουν ευγνώμων αν μου επιβεβαιώνατε ότι η κυβέρνησή σας συμφωνεί με τα προαναφερθέντα.»

Έχω την τιμή να σας επιβεβαιώσω ότι η κυβέρνηση της Ρουμανίας συμφωνεί με το περιεχόμενο της επιστολής αυτής.

Με τιμή,

Για την κυβέρνηση της Ρουμανίας
21995A0426(17)

Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας του Περού για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας του Περού για το εμπόριο κλωστοϋφαντουργικών προϊόντων προκειμένου να ληφθεί υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση - Ανταλλαγή διακοινώσεων ανεπίσημη μετάφραση



Επίσημη Εφημερίδα αριθ. L 094 της 26/04/1995 σ. 0332 - 0347
21995A0426(04)

Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Ομοσπονδιακής Δημοκρατίας της Βραζιλίας για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Ομοσπονδιακής Δημοκρατίας της Βραζιλίας για το εμπόριο κλωστοϋφαντουργικών προϊόντων προκειμένου να ληφθεί υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση - Ανταλλαγή διακοινώσεων ανεπίσημη μετάφραση



Επίσημη Εφημερίδα αριθ. L 094 της 26/04/1995 σ. 0067 - 0083
21995A0426(07)

Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Τσεχικής Δημοκρατίας για την τροποποίηση του συμπληρωματικού πρωτοκόλλου της ευρωπαϊκής συμφωνίας για το εμπόριο κλωστοϋφαντουργικών προϊόντων μεταξύ της Ευρωπαϊκής Οικονομικής Κοινότητας και της Τσεχικής Δημοκρατίας προκειμένου να ληφθεί υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση - Ανταλλαγή διακοινώσεων ανεπίσημη μετάφραση



Επίσημη Εφημερίδα αριθ. L 094 της 26/04/1995 σ. 0128 - 0150

Επίσημη Εφημερίδα αριθ. L 094 της 26/04/1995 σ. 0128 - 0150
21995A0427(01)

Συμφωνία μεταξύ των Ευρωπαϊκών Κοινοτήτων και της κυβέρνησης των Ηνωμένων Πολιτειών της Αμερικής σχετικά με την εφαρμογή της νομοθεσίας τους περί ανταγωνισμού - Ανταλλαγή ερμηνευτικών επιστολών με την κυβέρνηση των Ηνωμένων Πολιτειών της Αμερικής ανεπίσημη μετάφραση



Επίσημη Εφημερίδα αριθ. L 095 της 27/04/1995 σ. 0047 - 0052
Διορθωτικό στους διοικητικούς διακανονισμούς για το εμπόριο κλωστοϋφαντουργικών μεταξύ της Ευρωπαϊκής Κοινότητας και της Δημοκρατίας της Ινδίας (Επίσημη Εφημερίδα των Ευρωπαϊκών Κοινοτήτων αριθ. L 173 της 11ης Ιουλίου 1996)

Σελίδα 23, παράρτημα, μετά την ένδειξη «Πρωτόκολλο Β», προστίθεται το ακόλουθο κείμενο:

>ΘΕΣΗ ΠΗΝΑΚΑ>
21996A0330(15)

Συμφωνία υπό μορφή ανταλλαγής επιστολών σχετικά με την τροποποίηση του συμπληρωματικού πρωτοκόλλου για το εμπόριο κλωστοϋφαντουργικών προϊόντων μεταξύ της Ευρωπαϊκής Κοινότητας και της Ρουμανίας - Ανταλλαγή διακοινώσεων ανεπίσημη μετάφραση



Επίσημη Εφημερίδα αριθ. L 081 της 30/03/1996 σ. 0286 - 0293
21996A0330(19)

Συμφωνία υπό μορφή ανταλλαγής επιστολών σχετικά με την τροποποίηση του συμπληρωματικού πρωτοκόλλου για το εμπόριο κλωστοϋφαντουργικών προϊόντων μεταξύ της Ευρωπαϊκής Κοινότητας και της Τσεχικής Δημοκρατίας ανεπίσημη μετάφραση



Επίσημη Εφημερίδα αριθ. L 081 της 30/03/1996 σ. 0390 - 0393
ΔΙΟΙΚΗΤΙΚΟΙ ΔΙΑΚΑΝΟΝΙΣΜΟΙ για το εμπόριο κλωστοϋφαντουργικών μεταξύ της Ευρωπαϊκής Κοινότητας και της Λαϊκής Σοσιαλιστικής Δημοκρατίας της Σρι Λάνκα

ΡΗΜΑΤΙΚΗ ΔΙΑΚΟΙΝΩΣΗ

Η γενική διεύθυνση εξωτερικών σχέσεων της Επιτροπής των Ευρωπαϊκών Κοινοτήτων υποβάλλει τα σέβη της στην Αντιπροσωπεία της Λαϊκής Σοσιαλιστικής Δημοκρατίας της Σρι Λάνκα στις Ευρωπαϊκές Κοινότητες και έχει την τιμή να αναφερθεί στη συμφωνία για τα κλωστοϋφαντουργικά προϊόντα που αποτέλεσε αντικείμενο διαπραγματεύσεων μεταξύ της Λαϊκής Σοσιαλιστικής Δημοκρατίας της Σρι Λάνκα και της Κοινότητας και η οποία εφαρμόζεται από την 1η Ιανουαρίου 1987, όπως παρατάθηκε με την ανταλλαγή επιστολών που μονογραφήθηκε στις 25 Οκτωβρίου 1991 και κατόπιν με την ανταλλαγή επιστολών της 17ης Δεκεμβρίου 1992.

Με σκοπό την εξασφάλιση ομαλής και αποτελεσματικής εφαρμογής της συμφωνίας για την ενσωμάτωση του κλωστοϋφαντουργικού τομέα και του τομέα ένδυσης στο σύστημα κανόνων της ΓΣΔΕ στο πλαίσιο του Γύρου της Ουρουγουάης των διαπραγματεύσεων της ΓΣΔΕ, η Επιτροπή έχει την τιμή να ενημερώσει τις αρχές της Λαϊκής Δημοκρατίας της Σρι Λάνκα ότι σκοπεύει να κοινοποιήσει στο εποπτικό όργανο κλωστοϋφαντουργικών προϊόντων τις διατάξεις της προαναφερθείσας συμφωνίας για τα κλωστοϋφαντουργικά προϊόντα που περιέχονται στο συνημμένο κατάλογο, υπό μορφή «διοικητικών ρυθμίσεων» κατά την έννοια του άρθρου 2 παράγραφος 17 της συμφωνίας για τα κλωστοϋφαντουργικά του Γύρου της Ουρουγουάης.

Η γενική διεύθυνση παρακαλεί θερμά τις αρχές σας να επιβεβαιώσουν το ταχύτερο δυνατό τη σύμφωνη γνώμη τους σχετικά με τις λεπτομέρειες της παρούσας κοινοποίησης.

Με την ευκαιρία αυτή, η γενική διεύθυνση εξωτερικών σχέσεων εκφράζει εκ νέου στην Αντιπροσωπεία της Λαϊκής Σοσιαλιστικής Δημοκρατίας της Σρι Λάνκα στις Ευρωπαϊκές Κοινότητες τη βαθύτατη εκτίμησή της.

Βρυξέλλες, . . .

Διατάξεις της συμφωνίας μεταξύ της Ευρωπαϊκής Οικονομικής Κοινότητας και της Λαϊκής Σοσιαλιστικής Δημοκρατίας της Σρι Λάνκα για το εμπόριο κλωστοϋφαντουργικών, που μονογραφήθηκε στις Βρυξέλλες στις 31 Μαΐου 1986, όπως τροποποιήθηκε από τη συμφωνία υπό μορφή ανταλλαγής επιστολών που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Λαϊκής Σοσιαλιστικής Δημοκρατίας της Σρι Λάνκα για το εμπόριο κλωστοϋφαντουργικών, που μονογραφήθηκε στις Βρυξέλλες στις 17 Δεκεμβρίου 1992, και θα κοινοποιηθεί υπό μορφή διοικητικών ρυθμίσεων στο πλαίσιο του άρθρου 2 παράγραφος 17 της συμφωνίας κλωστοϋφαντουργικών του Γύρου της Ουρουγουάης

>ΘΕΣΗ ΠΗΝΑΚΑ>

Αγαπητέ κ. . . .,

Θα επιθυμούσα να σας παραπέμψω στη ρηματική διακοίνωση αριθ. 020839 της 22ας Δεκεμβρίου 1993.

Η αρμόδια αρχή του εποπτικού οργάνου κλωστοϋφαντουργικών προϊόντων της Σρι Λάνκα δεν έχει αντίρρηση σχετικά με την προταθείσα κοινοποίηση, η οποία είναι απαραίτητη για να διευκολυνθεί η διαχείριση της διμερούς συμφωνίας για τα κλωστοϋφαντουργικά μετά την ενσωμάτωσή της στη συμφωνία για τα κλωστοϋφαντουργικά του Γύρου της Ουρουγουάης.

Με τιμή,